NETBAY พุ่งกระฉูด8% คาดเก็งฯหุ้นเป็นขาลงมานาน4 เดือน โบรกฯชี้ธุรกิจโตสดใสแนะซื้อเป้า47 บ.
NETBAY พุ่งกระฉูด8% คาดเก็งฯหลังหุ้นเป็นขาลงมานาน 4 เดือน โบรกฯชี้ธุรกิจโตสดใส-แนะซื้อเป้า 47 บ. โดย ณ เวลา 15.02 น. ราคาอยู่ที่ระดับ 36.00 บาท บวก 2.75บาท หรือ 8.27% ด้วยมูลค่าซื้อขาย 32.03 ล้านบาท
21 ก.ย. 2561

ผู้สื่อข่าวรายงานว่า บริษัท เน็ตเบย์ จำกัด (มหาชน) หรือ NETBAY ณ เวลา 15.02 น. อยู่ที่ระดับ 36.00 บาท บวก 2.75บาท หรือ 8.27% ด้วยมูลค่าซื้อขาย 32.03 ล้านบาท ราคาหุ้นวิ่งแรงรอบใหม่หลังอ่อนตัวมานาน 4 เดือน โดยนับตั้งแต่หุ้นอ่อนตัวลงจากระดับ 46.50 บาท เมื่อวันที่ 8 พ.ค.61

บล.บัวหลวง ระบุในบทวิเคราะห์ว่า NETBAY เป็นผู้นำในธุรกรรมด้านอิเล็กทรอนิกส์ โดยเฉพาะ B2G แพลตฟอร์ม บริษัทให้บริการทั้งแพลตฟอร์มที่เปนมาตรฐานและปรับเปลี่ยนรูปแบบตามความต้องการของลูกค้า และมีลูกค้าในหลายอุตสาหกรรม ได้แก่ กลุ่มธนาคาร, กลุ่มสายการบิน, กลุ่มนำเข้า/ส่งออก เป็นต้น
คาดรายได้เติบโตเฉลี่ยต่อปีในระหว่างปี 2561-2563 ที่ 15%  จากการเปลี่ยนผ่านของ G2B ในรูปแบบธุรกรรมกระดาษเป็นระบบดิจิตอล NETBAY มีศักยภาพที่จะตอบสนองโอกาสดังกล่าว นอกจากนั้นยังมีอัพไซต์จากแพลตฟอร์มใหม่ เช่น e-DLT  ซึ่งเรายังไม่ได้ใส่เข้าไปในประมาณการ ยังคงคำแนะนำ ซื้อราคาเป้าหมาย 47 บาท/หุ้น